sing luwih gedhe.Meneng wada uleren : Wong meneng bae naging duwe sedya ala.Mubra-mubru blabur madu : Sarwa kecukupan uripe malah kepara turah-turah rejekine.Mungkur gangsir : Wong sing ora gelem cawe-cawe, ora melu-melu tumindak.Nandur pari jero : Gawe kabecikan marang wong liya kanthi pangarep-arep bisaa nampa piwales.Nandur wiji keli : Ngopeni turune wong luhur.Ngangsu banyu ing kranjang : Meguru, sawise oleh ngelmu ora dipigunakake.Ngandhut godhong randhu : Pepindhane wong guneme mencla-mencle.Ngalasake negara : Wong tumindak sageleme dhewe, ora ngelengi aturan.Ngaub awar-awar : Ngenger utawa ngawula marang wong sekeng, wong sing ora sugih utawa ora duwe panguwasa.Ngaturake kidang lumayu : Nuduhake rejeki sing angel pangalape (nyekele).Nggantang sari : mbobot, meteng.Nggarap sari : nggarap toya, menstruasi.Nggayuh ing tawang : Wong duwe pepenginan sing tangeh bisa kaleksanan.Nggugat kayu aking : Nggugat wong sing wis mati.Nglancipi singating andaka : Nenangi (membangunkan) nepsune wong sarana diwaduli apa-apa sing njalari ora senenge atine.Nglaler wilis : Wong nglakoni panggawe nistha. Wilis = ijo.Nglangkahi oyod mimang : Bingung. Mimang = oyod wringin, asring kanggo nulak bebaya sarana dikendhitake.Ngubak-ubak banyu bening : Gawe rerusuh ing panggonan kang wis tentrem.Ngubak-ubak suwakane dhewe : Gawe rerusuh ing wilayahe dhewe .Nguyahi segara : Menehi barang (sumbangan) marang wong sugih.Nrenggiling hangapi mati : Katone ora nggatekake barang sing lagi dirembug, nanging satemene nggatekake banget.Nyalulu nruwelu : Wong mara menyang omahe wong duwe gawe nanging satemene ora diundang.Nyawat abalang wohe : Wong lanang ngarah wanita alantaran sedulure wong wadon iku .Nyundhang bathang bantheng : Njunjung wong gedhe sing wis apes.Nyumur gumuling : Wong sing babar pisan ora bisa nyimpen wewadi, yen krungu warta sing wadi dicritakake kabeh (glogok sok).Nguthik-uthik macan dhedhe : ganggu gawe wong sing lilih nepsune.Oleh angin becik : Ana ungup-ungpe arep tampa kabegjan.Ora ana banyu mili mandhuwur : Watak wantune anak mesthi kaya wong tuwane.Pancuran kaapit sendhang : Anak 3 lanange 1 dumunung ing tengah.Pantisari : Omah sing dumunung sing tengahing patamanan.Rampek-rampek kethek : Nyanak -nyanak wong ala mesthi kena alane.Rebut sari : Ungkul-ungkulan apike.Sandhing celeng boloten : Sesrawungan karo wong ala, mesthi katute.Sandhing kirik gudhigen : Sesrawungan karo wong ala mesthi katute.Sanggar waringin : Bisa aweh pangayoman marang kadang kadeyane.Salin slaga : Malih kelakuwane utawa pikirane . Slaga = Sing mbungkus kembang sadurunge kembang mekar (kelopak bunga).Sarining pangan : pathi , zat pangan sing migunani awak.Sawahe mung didol oyodan : Sawahe didol sapanenan. Ora sataun gadhu lan rendhengan.Semut ngadu gajah : Wong cilik nadu wong gedhe.Semut marani gula : Wong kang marani kamelikan (rejeki, pakareman, lsp)Semut ireng anak-anak sapi : Dewi Sapudi (garwa pangrembe Prabu Brawijaya Majapait) pekulitane ireng manis, peputra Bondhan Kejawan kang sinebut Lembu peteng.Sendhen kayu aking : Digugat